รัฐบาลไทย-ข่าวทำเนียบรัฐบาล-กระทรวงเกษตรฯ เดินหน้ารับมือสถานการณ์ภัยแล้ง ปล่อยคาราวานเครื่องจักร เครื่องมือเตรียมช่วยเหลือในพื้นที่ พร้อมบูรณาการด้านข้อมูลน้ำอย่างเป็นระบบ
วันศุกร์ที่ 8 มีนาคม 2562
กระทรวงเกษตรฯ เดินหน้ารับมือสถานการณ์ภัยแล้ง ปล่อยคาราวานเครื่องจักร เครื่องมือเตรียมช่วยเหลือในพื้นที่ พร้อมบูรณาการด้านข้อมูลน้ําอย่างเป็นระบบ
กระทรวงเกษตรฯ เดินหน้ารับมือสถานการณ์ภัยแล้ง ปล่อยคาราวานเครื่องจักร เครื่องมือเตรียมช่วยเหลือในพื้นที่ พร้อมบูรณาการด้านข้อมูลน้ําอย่างเป็นระบบ หวังบริหารจัดการน้ําให้เพียงพอต่อความต้องการของเกษตรกรและประชาชน
นายอนันต์ สุวรรณรัตน์ ปลัดกระทรวงเกษตรและสหกรณ์ เปิดเผยภายหลังเป็นประธานการประชุมเตรียมการรับมือภัยแล้ง และพิธีปล่อยขบวนคาราวานเครื่องจักรกล เครื่องสูบน้ํา รถบรรทุกน้ํา เพื่อช่วยเหลือประชาชนในพื้นที่ที่คาดว่าจะประสบภัยแล้ง ณ บริเวณสนามฟุตบอล (น้ําแก้จน) กรมชลประทาน อ.ปากเกร็ด จ.นนทบุรี ว่า ตามที่นายกฤษฎา บุญราช รัฐมนตรีว่าการกระทรวงเกษตรและสหกรณ์ ได้มีนโยบายให้หน่วยงานของกระทรวงเกษตรฯ ที่เกี่ยวข้องมีความตื่นตัว ตระหนัก และเตรียมพร้อมในการรับมือสถานการณ์ภัยแล้งที่กําลังจะมาถึง โดยมอบหมายให้กรมชลประทานเป็นหน่วยงานหลักในการจัดทําฐานข้อมูลปริมาณน้ําทั้งประเทศ ความต้องการใช้น้ํา ทั้งในเขตและนอกเขตชลประทานอย่างเป็นระบบ เพื่อนํามาวิเคราะห์เป็นรายพื้นที่ที่ต้องเฝ้าระวัง และกําหนดมาตรการที่เหมาะสมในการบริหารจัดการน้ําให้เพียงพอต่อความต้องการของเกษตรกรและประชาชนในพื้นที่ ทั้งในการเตรียมความพร้อมด้านเครื่องมือ เครื่องจักรในการช่วยเหลือหากประสบภาวะขาดแคลนน้ํา รวมทั้งการบูรณาการการทํางานร่วมกับหน่วยงานอื่น ๆ ในพื้นที่ได้อย่างมีประสิทธิภาพ โดยการประชุมในวันนี้ได้มีการรายงานผลการบริหารจัดการน้ําฤดูแล้ง ปี 2561/62 (1 พ.ย. 61-7 มี.ค. 62) มีปริมาณน้ําเก็บกักทั้งประเทศ แบ่งเป็น 1) อ่างเก็บน้ําขนาดใหญ่ 35 แห่ง มีปริมาณน้ํากักเก็บ 47,141 ล้าน ลบ.ม. นํามาใช้ได้ 23,599 ล้าน ลบ.ม. 2) อ่างเก็บน้ําขนาดกลาง 412 แห่ง มีปริมาณน้ํากักเก็บ 2,696 ล้าน ลบ.ม. นํามาใช้ได้ 2,310 ล้าน ลบ.ม. และ 3) ปริมาณน้ําจากแหล่งน้ําอื่น ๆ นํามาใช้ได้ 1,138 ล้าน ลบ.ม. รวมปริมาณน้ําใช้การทั้งประเทศ 27,047 ล้าน ลบ.ม. ซึ่งเป็นไปตามแผนที่วางไว้
"วันนี้กระทรวงเกษตรฯ ได้ปล่อยคาราวานเครื่องจักรกล เครื่องสูบน้ํา รถบรรทุกน้ํา ลงไปในพื้นที่เสี่ยงที่จะประสบภัยแล้ง ตามนโยบายของรัฐบาลที่มอบหมายให้กระทรวงเกษตรฯ เข้ามาดูแลและแก้ไขปัญหาภัยแล้งของเกษตรกรและประชาชน อีกทั้งรัฐมนตรีว่าการกระทรวงเกษตรและสหกรณ์ได้เน้นย้ําและกําชับให้ทุกหน่วยงานที่เกี่ยวข้อง บูรณาการการทํางานร่วมกันอย่างเป็นระบบ เพื่อให้สามารถบริหารจัดการน้ําให้ตลอดรอดฝั่งในช่วงแล้งนี้ ซึ่งได้มีการดําเนินงานมาอย่างต่อเนื่องตั้งแต่เดือนพฤศจิกายน 2561 และจากการวิเคราะห์พื้นที่เสี่ยงภัยแล้งจึงได้มีการเตรียมเครื่องมือ เครื่องจักร ลงไปในพื้นที่เพื่อบรรเทาภัยแล้งในเบื้องต้น รวมทั้งมีแผนการติดตามสถานการณ์และรายงานผลให้รัฐมนตรีว่าการกระทรวงเกษตรฯ รับทราบในทุกวันจันทร์อีกด้วย" ปลัดกระทรวงเกษตรฯ กล่าว
ด้านนายทองเปลว กองจันทร์ อธิบดีกรมชลประทาน กล่าวเพิ่มเติมว่า กิจกรรมครั้งนี้เป็นการปล่อยขบวนคาราวานเครื่องมือ เครื่องจักร อาทิเช่น รถบรรทุกน้ําและเครื่องสูบน้ํา เครื่องจักรกลอื่น ๆ จากสํานักเครื่องจักรกลส่วนกลาง เข้าสนับสนุนพื้นที่เพิ่มเติม โดยจัดส่งเครื่องสูบน้ําจํานวน 1,935 เครื่อง รถสูบน้ําจํานวน 258 คัน เครื่องผลักดันน้ําจํานวน 527 เครื่อง รถขุดจํานวน 499 คัน เรือขุดจํานวน 69 ลํา รถบรรทุกจํานวน 511 คัน รถบรรทุกน้ําจํานวน 106 คัน รถแทรกเตอร์จํานวน 565 คัน เครื่องจักรกลสนับสนุนอื่นๆ อีก 373 เครื่อง และสะพานเหล็กแบบถอดประกอบได้ยาว 44 เมตร จํานวน 7 อัน พร้อมเจ้าหน้าที่ปฏิบัติการตามพื้นที่ที่ประสบภัยแล้ง เพื่อให้การช่วยเหลือเป็นไปได้อย่างรวดเร็วและมีประสิทธิภาพมากยิ่งขึ้น.
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai